Kumi Naidoo

Kumi Naidoo (s. 1965) on eteläafrikkalainen aktivisti. Hän toimi Greenpeacen pääsihteerinä marraskuusta 2009 joulukuuhun 2015.

Naidoo aloitti apartheidin vastaisen toimintansa 15-vuotiaana, minkä vuoksi hänet erotettiin lukiosta. Vuonna 1986 Naidoo pidätettiin poikkeustilasäädösten rikkomisesta, ja hän vetäytyi vuodeksi "maan alle" ennen kuin lähti maanpakoon Englantiin. Hän sai Oxfordin yliopiston Rhodes-stipendin ja väitteli tohtoriksi poliittisessa sosiologiassa.

Vuonna 1990 Naidoo palasi Etelä-Afrikkaan Nelson Mandelan vapauduttua. Siellä hän muun muassa johti henkilöstön kouluttamista vuoden 1994 parlamenttivaaleja varten. Naidoo toimi Greenpeace African hallituksessa järjestön avattua toimistot Johannesburgiin ja Kinshasaan vuonna 2008.

 Lähteet 

Aiheesta muualla


 Streep, Abe: This Man Is Greenpeace's Best Hope Outside. 13.3.2015. 
 Kumi Naidoo Suomessa Yle Areena. 15.10.2013.

Luokka:Kansalaisaktivistit
Luokka:Greenpeacen aktivistit
Luokka:Eteläafrikkalaiset henkilöt
Luokka:Vuonna 1965 syntyneet
Luokka:Elävät henkilöt